கேள்வி: கூர்வாய்த் தவளை - பரிணாமம் என்பது என்ன?
பதில்: வான் டெர் மீஜ்டன் மற்றும் பலர் செய்த ஒரு மூலக்கூறு கணப்பிறப்புக்குரிய ஆய்வில் (2007) கூர்வாய் தவளைக் குடும்பத்தின் ஆரம்ப உள் வேறுபாடு சுமார் 66 மில்லியன் ஆண்டுகளுக்கு முன்பு நடந்ததாக மதிப்பிட்டுள்ளது, அல்லது கிரெட்டேசியஸ் அழிவு நிகழ்வுக்குப் பிறகு உடனடியாக நிகழ்ந்தது.கூர்வாய்த் தவளைகளின் மிகச் சமீபத்திய பொதுவான மூதாதையரும் அவற்றின் நெருங்கிய ரானாய்டு உறவினர்களும் 116 மில்லியன் ஆண்டுகளுக்கு முன்பு கோண்டுவானாவில் வாழ்ந்ததாக கணிக்கப்பட்டுள்ளது.
கேள்வி: கூர்வாய்த் தவளை - விளக்கம் பற்றி விளக்கவும்.
பதில்: கூர்வாய்த் தவளைகள் பெரும்பாலும் சிறிய அளவிலான தவளைகள் ஆகும். இவற்றில் பல இனங்களின் நீளம் அளவுக்கும் குறைவானவையாக உள்ளன. சில இனங்கள் வரை பெரியவை. இவை மரத்தில் வாழ்பவையாகவோ அல்லது நிலப்பரப்பில் வாழ்பவையாகவோ இருக்கலாம். மேலும் சில தண்ணீருக்கு அருகில் வாழ்கின்றன. நிலத்தில் வசிப்பவை பெரும்பாலும் காடுகளில் இலைச் சருகுகளுக்கு அடியில் காணப்படுகிறன. எப்போதாவது இரவில் உணவைப் பிடிக்க வருகின்றன. கூர்வாய்த் தவளைகள் இரண்டு முக்கிய வடிவங்கள் கொண்டதாக உள்ளன. அவை அகன்ற உடல் மற்றும் கூர்மையான வாய் என்பவையாகும். இவை சாதாரண தவளையின் அளவினை உடையன. கூர் வாய் கொண்டவை பொதுவாக கறையான் மற்றும் எறும்பு சாப்பிடுகின்றன, மற்றவை பெரும்பாலான தவளைகளைகளைப் போன்ற பொதுவான உணவுகளைக் கொண்டுள்ளன. முட்டை இடும் பழக்கம் மிகவும் மாறுபட்டதாக உள்ளது.
கேள்வி: கூர்வாய்த் தவளை - இனப்பெருக்கம் என்பது என்ன?
பதில்: நியூ கினி மற்றும் ஆத்திரேலியாவின் கூர்வாய்த் தவளை இனங்கள் தலைப்பிரட்டை கட்டத்தை அடையாமல் அப்படியே முட்டை முதல் தவளை என்ற நிலைவரை நேரடி வளர்ச்சியடைகின்றன. அதாவது மரங்களில் வாழும் இனங்கள் மரங்களிலேயே முட்டையிடலாம். மேலும் ஒருபோதும் தரைக்கு வந்த ஆபத்துக்கு உள்ளாகத் தேவையில்லை. இவை தலைப்பிரட்டைகளைக் கொண்டிருக்கும் போது, மற்ற குடும்பங்களின் தலைப்பிரட்டைகளைப் போல பொதுவாக பற்கள் அல்லது கொம்பு போன்ற மூக்குகளைக் கொண்டிருப்பதில்லை.
கேள்வி: கூர்வாய்த் தவளை - சரகம் என்பது என்ன?
பதில்: கூர்வாய் தவளைக் குடும்பத்தைச் சேர்ந்த தவளைகள் வட அமெரிக்கா, தென் அமெரிக்கா, ஆப்பிரிக்கா, கிழக்கு இந்தியா, இலங்கை, தென்கிழக்காசியா, நியூ கினி மற்றும் ஆத்திரேலியா வெப்ப வலயம் மற்றும் மிதவெப்பமண்டலம் பகுதிகளில் காணப்படுகின்றன. பெரும்பாலானவை வெப்பமண்டல அல்லது வெப்பமண்டல பகுதிகளில் காணப்பட்டாலும், ஒரு சில இனங்கள் வறண்ட பகுதிகளில் காணப்படுகின்றன. இவை நியூ கினி மற்றும் மடகாசுகர் உள்ள தவளை இனங்களில் பெரும்பான்மையான தவளைகள் இவையாகும்.